Eswatinis sentralbank

Eswatinis sentralbank (swati: Umntsholi Wemaswati, engelsk: Central Bank of Eswatini) er sentralbanken i det sydafrikanske landet Eswatini. Den ble etablert i 1979.

Det er ingen lov som sikrer sentralbankens uavhengighet, og funksjonelt er den underlagt Finansdepartementet. Dens organisasjon er imidlertid uavhengig av regjeringen og Finansdepartementet. Den er selvstendig i utøvelsen av sine oppgaver, men plikter å rådføre seg med Finansdepartementet om saker som omhandler bl.a. valutakurs og lønninger til de ansatte.Swazilands sentralbank – History of Central Bank of Swaziland 

Historie
Swaziland fikk sin uavhengighet fra Storbritannia 6. september 1968. Den 22. mars 1974 vedtok Kongen med en kongelig anordning at et valutaråd (Monetary Authority of Swaziland), med oppstart 1. april. 18. juli 1979 ble et tillegg til den kongelige anordningen, som gjorde at Swazilands sentralbank overtok for valutarådet fra 20. juli 1979. 

Målsettinger
Sentralbanken skal bidra til Swazilands økonomiske utvikling, gjennom å bidra til pengestabilitet (lav inflasjon) og legge til rette for et stabilt og sunt økonomisk system. 

Målene er bl.a:Swazilands sentralbank – Mission    
 jobbe for en sunn pengepolitikk
 styre landets pengepolitikk og forvalte landets valutareserver
 sikre en sikker og sunn finansnæring
 drive forskning innen det økonomiske feltet, særlig innen nasjonale og internasjonale pengepolitiske spørsmål
 utvikle og motivere en kompetent stab
 bidra til godt samarbeid med det nasjonale, regionale og internasjonale økonomiske samfunnet

Multilateral Monetary Area
Multilateral Monetary Area er den valutaunionen Swaziland er en del av, sammen Sør-Afrika, Lesotho og Namibia. Unionen har sitt utspring i Rand Monetary Area (RMA) som ble etablert i 1974. RMA ble reforhandlet i 1986, samtidig ble navnet endret til Common Monetary Area (CMA), og da Namibia ble medlem i 1992 endret valutaunionen navn til dagens navn, Multilateral Monetary Area.World Institute for Development Economic Research – Regionalization in Southern Africa , s. 14.

Sentralbanksjef
Sentralbanksjef per november 2014 er Majozi Sithole.Swazilands sentralbank - Our Board of Directors , besøkt 25. november 2014. Han ble utnevnt 7. november 2013, og overtok da etter Martin Dlamini.Times of Swaziland - Majozi Sithole new centralbank governor, besøkt 10. mai 2014.

Referanser

Eksterne lenker


Kategori:Eswatinis økonomi
Kategori:Sentralbanker
Kategori:Etableringer i 1979